มิสแกรนด์ไชน่า
ผู้ดำรงตำแหน่งมิสแกรนด์จีนคนแรก คือ เจีย พาน (Jie Pan) จากกรุงปักกิ่ง และได้เข้าร่วมการประกวดมิสแกรนด์อินเตอร์เนชันแนล 2013 ซึ่งถือว่าเป็นการประกวดมิสแกรนด์อินเตอร์เนชันลแนลครั้งแรก เธอสามารถผ่านเข้ารอบ 20 คนสุดท้ายและคว้ารางวัลชุดประจำชาติยอดเยี่ยมในการประกวดดังกล่าวได้ ส่วนผู้ดำรงตำแหน่งมิสแกรนด์จีนคนปัจจุบัน คือ ว่านซิน ชิง (Wanxin Xing) จากกรุงปักกิ่ง ซึ่งได้รับตำแหน่งจากการประกวดมิสแกรนด์จีน 2018 เมื่อวันที่ 9 ธันวาคม ค.ศ. 2017 และได้เป็นตัวแทนเข้าร่วมการประกวดมิสแกรนด์อินเตอร์เนชันแนล 2018 ในช่วงเดือนตุลาคม ค.ศ. 2018
เฟซออฟบิวตี้อินเตอร์เนชันแนล (Face of Beauty International) จัดประกวดขึ้นครั้งแรกเมื่อปี ค.ศ. 2012 ณ จังหวัดเชียงใหม่ ประเทศไทย โดยองค์กรมิสไชน่าแลนด์สเคปได้รับสิทธิ์ในการส่งตัวแทนจากจีนเข้าร่วมการประกวดเฟซออฟบิวตี้อินเตอร์เนชันแนล ในปี ค.ศ. 2014 และตั้งแต่ ปี ค.ศ. 2017 เป็นต้นมา
จ้าว หย่าจือ
จ้าวหย่าจือ เกิดที่เกาลูน ในฮ่องกง เธอจบการศึกษาระดับชั้นมัธยมปลายจากโรงเรียนมัธยม "เทียนจู่ฉงเต๋อ" ก่อนเข้าวงการบันเทิงเธอมีอาชีพเป็นแอร์โฮสเตส มาก่อน หลังจากนั้นได้เข้าสู่วงการบันเทิงจากการเข้าประกวดนางงามฮ่องกง ในปีพ.ศ. 2516 (ค.ศ. 1973) ด้วยใบหน้าที่สวยงามอ่อนหวานโด่ดเด่นของเธอและหุ่นที่สูงตามมาตรฐานนางงาม อีกทั้งยังมีคุณสมบัติด้านอื่น ๆ ที่เพียบพร้อม จึงทำให้เธอเป็นตัวเก็งว่าจะสามารถคว้ามงกุฎชนะเลิศบนเวทีการประกวดมาได้ และเธอก็มีคะแนนนำนางงามคนอื่น ๆ ในรอบชุดว่ายน้ำ แต่แล้วเธอก็มาพลาดในรอบตอบคำถาม จึงทำให้เธอได้ตำแหน่งรองอันดับสามมาแทน ต่อมาก็ได้เป็นนักแสดงในสังกัดสถานีโทรทัศน์ทีวีบี โดยแรกเริ่มได้เป็นพิธีกรในรายการเกมส์โชว์รายการหนึ่ง หลังจากนั้นอีก 2 ปีเธอจึงเริ่มงานแสดงโดยประเดิมผลงานละครชิ้นแรก ที่ทำให้เธอเริ่มเป็นที่รู้จักในฐานะนักแสดง คือเรื่อง คลื่นชะตาชีวิต (Move On 1975) ซึ่งเป็นละครในปีพ.ศ. 2518 หลังจากนั้นก็มีผลงานตามมาอีกมากมาย จนถึงผลงานที่ทำให้เธอแจ้งเกิดและเริ่มโด่งดังขึ้นมาในระดับเอเชีย จากการสวมบทบาทเป็น จิวจี้เยี้ยก ในเรื่อง ดาบมังกรหยก เวอร์ชันปีพ.ศ. 2521 (Heaven Sword and Dragon Sabre 1978) ที่เธอได้ร่วมแสดงกับดาราดังของทางค่ายทั้ง 2 คนคือ เจิ้งเส้าชิว และ วังหมิงฉวน